
 Linnavara võõrandamine

(kinnistu Puškini 25a, Narva)

  
1. Asjaolud ja menetluse käik

 

Narva Linnavalitsuse Linnavara- ja Majandusameti bilansis on linnavara – kinnistu aadressil Puškini 25a Narvas, katastritunnus 51101:004:0093, maa sihtotstarve – ühiskondlike hoonete maa 100%, pindala 6 195 m2, mille reaalosaks on 3korruseline hoone, milles kasulikku pinda     6 870,6 m2, mis on koormatud 01.10.2003 sõlmitud pikaajalise tasuta kasutuslepinguga nr   1/396-d ASi Nakro kasuks tähtajaga 01.10.2018. Puskini 25a asuva linnavara bilansiline kogumaksumus on 4 724 470 krooni (sh kinnistu – 43 400 krooni, hoone 4 300 000 krooni, soojusarvesti HG 20,A1 – 14 070 krooni, asfaltkate – 367 000 krooni). 
Narva Linnavolikogu 24.05.2007 otsuse nr 247 alusel kuulutas Linnavara- ja Majandusamet välja avaliku suulise enampakkumise eelnimetatud linnavara võõrandamiseks 10.07.2007. Enampakkumise teade avaldati ajalehtedes Gorod, Delovõje Vedomosti, Äripäev.

Avalik suuline enampakkumine linnavara - kinnistu aadressil Puškini 25a, Narvas, võõrandamiseks toimus Linnavara- ja Majandusametis 10.07.2007, osalejate registreerimine enampakkumisele lõppes kell 10.45.

Kell 10.44 tuli Linnavara- ja Majandusametisse AS Nakro esindaja A. Baloi sooviga osaleda enampakkumises.
Enampakkumises osaleja pidi esitama enampakkumise läbiviimise komisjonile linnavara võõrandamise kuulutuses loetletud dokumendid. Dokumentide kontrollimisel selgus, et AS Nakro ei esitanud esindusõigust tõendavat dokumenti (juriidilise isiku esindamise korral pidi esitama esindamisõigust tõendavad dokumendid ja esindaja passi koopia) ega kinnitanud oma nõusolekut eelnimetatud vara võõrandamise lisatingimustega ja nimelt: antud enampakkumise kohustuslikuks tingimuseks olid investeeringud varasse suuruses 30 miljonit krooni 5 aasta jooksul, AS Nakro aga pakkus investeeringute summaks 20 miljonit krooni pikaajalise kasutuslepingu kehtivusaja jooksul, s.o kuni 01.10.2018. a.

Seoses eeltooduga võttis enampakkumise läbiviimise komisjon 10.07.2007 istungil vastu järgmise otsuse:

Kuna „Linnavara võõrandamise korra” punkti 25 kohaselt annab enampakkumises osaleja allkirja selle kohta, et ta on teadlik enampakkumise korrast, müügitingimustest ja vara seisundist ning kui on tegemist esindamisega, tuleb täiendavalt esitada esindusõigust tõendavad dokumendid, AS Nakro aga neid dokumente ei esitanud ning nõusolekut kehtestatud lisatingimustega ei kinnitanud, siis „Linnavara võõrandamise korra” punktist 26 alusel teda avalikule enampakkumisele ei lubata ning sama korra punkti 27 kohaselt tunnistatakse Narvas Puškini 25a asuva kinnistu  võõrandamiseks 10.07.2007 väljakuulutatud enampakkumine nurjunuks.

Vastavalt võõrandamise korra punktile 72, enampakkumise nurjunuks tunnistamisel punktides 27, 31, 48, 63 ja 68 nimetatud juhtudel kuulutab võõrandamise korraldaja ühe kuu jooksul välja uue enampakkumise või teeb sama aja jooksul võõrandamise otsustajale ettepaneku võõrandamise tingimuste muutmise kohta.
Puškini 25a kinnistut puudutav küsimus oli arutusel Narva Linnavalitsuse linnavarakomisjoni 27.11.2007 istungil (protokoll nr 13), kus otsustati tulla tagasi antud linnavara võõrandamise küsimuse juurde 2008. aastal.

Eelnimetatud linnavara võõrandamise küsimust arutati linnavarakomisjoni istungil 24.09.2008 (protokoll nr 11), kus võeti vastu otsus:

 

1. Võõrandada Narva Linnavalitsuse Linnavara- ja Majandusameti (registrikood 75029837) bilansis olev linnavara – kinnistu aadressil Puškini 25a Narvas, katastritunnus 51101:004:0093, maa sihtotstarve – ühiskondlike hoonete maa 100%, pindala 6 195 m2, mille reaalosaks on 3korruseline hoone, milles kasulikku pinda 6 870,6 m2, mis on koormatud kohtueelse vaidlusega AS-ga Nakro 01.10.2003 sõlmitud pikaajalise tasuta kasutuslepingu nr 1/396-d tähtajaga 01.10.2018 lõpetamise kohta ja 15.08.2003 tasuta kasutuslepinguga Narva Paemurru Spordikooli kasuks, eelläbirääkimistega pakkumise korras alghinnaga 7 000 000 (seitse miljonit) krooni. 

2. Kehtestada järgmised võõrandamise lisatingimused: 

2.1.  Investeeringud varasse ostja poolt pakutud suuruses ja tähtaegadel.
2.2.  Investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt.
2.3. Trahvi tasumine ei vabasta ostjat endale võetud kohustuste täitmisest. 
2.4. Ostjale lähevad üle õigused ja kohustused, mis tulenevad kohtueelse vaidlusega koormatud 01.10.2003 tasuta kasutuslepingust nr 1/396-d AS-ga Nakro tähtajaga 01.10.2018.

2.5. Ostja tagab Narva Paemurru Spordikooli laskeosakonna tegevuse vähemalt 5 (viie) aasta jooksul müügilepingu sõlmimisest arvates AS Nakro ja Narva Paemurru Spordikooli vahelise 15.08.2003 tasuta kasutuslepingu tingimustel. 

2.6. Ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

3. Kehtestada enampakkumise osavõtutasu 25 000 (kakskümmend viis tuhat) krooni ja tagatisraha 450 000 (nelisada viiskümmend tuhat) krooni. 
4. Tunnistada kehtetuks Narva Linnavolikogu 24.05.2007 otsus nr 247 „Linnavara võõrandamine (kinnistu Puškini 25a, Narva)”.

Linnavarakomisjon tegi Linnavara- ja Majandusametile ülesandeks esitada küsimus linnavara  - Narvas Puškini 25a asuva kinnistu võõrandamise kohta ja Narva Linnavolikogu 24.05.2007 otsuse nr 247 kehtetuks tunnistamise kohta Narva Linnavalitsuse istungile protokollilise otsuse vastuvõtmiseks. 
2. Õiguslikud järeldused

 

Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” punktide 4, 4.1-4.5 kohaselt, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks; vara on vajalik välisriigile diplomaatilise, konsulaar- või kaubandusesinduste tarbeks; võõrandamine on ette nähtud seaduses või linnavolikogu õigusaktidega sätestatud korras. Hoone aadressil Puškini 25a, Narvas, on antud tasuta kasutusse AS-le NAKRO. Narva linn ei kasuta seda hoonet avalikuks otstarbeks, linna valitsemiseks või tulu saamiseks. Järelikult võib ülalnimetatud hoonet võõrandada lähtudes linnavara võõrandamise korra punktist 4.1. 

Linnavara võõrandamise korra 13 kohaselt toimub linnavara tasu eest võõrandamine avalikul (suulisel või kirjalikul) enampakkumisel  või  eelläbirääkimistega pakkumisel. 
Vastavalt linnavara võõrandamise korra punktile 50 linnavara võõrandamine eelläbirääkimistega pakkumise korras viiakse läbi juhul, kui teatud lisatingimuste täitmine on samavõrd tähtis kui ostuhind. Käesolevas Korras mõeldakse eelläbirääkimistega pakkumise korras läbiviidava enampakkumise all sellist linnavara müümise viisi, kui müügileping sõlmitakse isikuga, kelle pakkumise Narva Linnavalitsuse linnavarakomisjon (edaspidi linnavara komisjon), arvestades kehtestatud lisatingimusi, ostuhinda ja omandamise eesmärki, on tunnistanud parimaks.
Antud juhul on lisatingimusena seatud investeerimiskohustus Narvas Puškini 25a hoone ja kinnistu osas samavõrd tähtis kui ostuhind.
Linnavara võõrandamisel eelläbirääkimistega pakkumise korras võib lisatingimusteks olla vara tähtajaliselt seatud sihtotstarbelise kasutamise kohustus (punkt 52.1) ning investeerimiskohustus (punkt 52.3). Antud juhul kehtestatakse lisatingimusena Narva Paemurru Spordikooli laskeosakonna säilitamine 5 (viie) aasta jooksul müügilepingu sõlmimisest arvates ja ostja investeeringud müüdud varasse.
Eelnimetatud korra punkti 9.1 kohaselt võetakse linnavara võõrandamise otsus vastu  linnavara suhtes bilansilise maksumusega 1 000 000 krooni ja enam - linnavolikogu poolt linnavalitsuse ettepanekul.

 Linnavara võõrandamise korra punkti 23 kohaselt enampakkumise osavõtutasu ja tagatisraha suuruse määrab võõrandamisotsuse vastuvõtja. Osavõtutasu suurus ei tohi ületada 25 000 krooni. Tagatisraha suurus võib olla kuni 10% võõrandatava vara eksperthinnangust.
3. Otsus

 

3.1. Võõrandada Narva Linnavalitsuse Linnavara- ja Majandusameti (registrikood 75029837) bilansis olev linnavara – kinnistu aadressil Puškini 25a Narvas, katastritunnus 51101:004:0093, maa sihtotstarve – ühiskondlike hoonete maa 100%, pindala 6 195 m2, mille reaalosaks on 3korruseline hoone, milles kasulikku pinda 6 870,6 m2, mis on koormatud kohtueelse vaidlusega AS-ga Nakro 01.10.2003 sõlmitud pikaajalise tasuta kasutuslepingu nr 1/396-d tähtajaga 01.10.2018 lõpetamise kohta ja 15.08.2003 tasuta kasutuslepinguga Narva Paemurru Spordikooli kasuks, eelläbirääkimistega pakkumise korras alghinnaga 7 000 000 (seitse miljonit) krooni. 

3.2. Kehtestada järgmised võõrandamise lisatingimused: 

3.2.1 Investeeringud varasse ostja poolt pakutud suuruses ja tähtaegadel.

3.2.2  Investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt.
3.2.3 Trahvi tasumine ei vabasta ostjat endale võetud kohustuste täitmisest. 
3.3 Ostjale lähevad üle õigused ja kohustused, mis tulenevad kohtueelse vaidlusega koormatud 01.10.2003 tasuta kasutuslepingust nr 1/396-d AS-ga Nakro tähtajaga 01.10.2018. 

3.4 Ostja tagab Narva Paemurru Spordikooli laskeosakonna tegevuse vähemalt 5 (viie) aasta jooksul müügilepingu sõlmimisest arvates AS Nakro ja Narva Paemurru Spordikooli vahelise 15.08.2003 tasuta kasutuslepingu tingimustel. 

3.5 Ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.
3.6 Kehtestada enampakkumise osavõtutasu 25 000 (kakskümmend viis tuhat) krooni ja tagatisraha 450 000 (nelisada viiskümmend tuhat) krooni. 
3.7 Tunnistada kehtetuks Narva Linnavolikogu 24.05.2007 otsus nr 247 „Linnavara võõrandamine (kinnistu Puškini 25a, Narva)”.

 

4. Rakendussätted

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Otsus jõustub seaduses sätestatud korras.

4.3. Narva Linnavalitsusel teha otsus asjaosalistele teatavaks.                        

Narva Linnavalitsus võtab vastu protokollilise otsuse:

 

 

1.  Taotleda Narva Linnavolikogult otsuse vastuvõtmist linnavara – Narvas kinnistu Puškini 25a võõrandamiseks vastavalt lisatud Narva Linnavolikogu otsuse eelnõule. 

 

2.  Volitada Narva Linnavalitsuse Linnavara- ja Majandusameti direktori kt Tamara Luigas´t antud küsimust ette kandma Narva Linnavolikogu istungil.

